
Drage pionirke i pioniri 


Pripremili smo i drugi priručnik za pionire vatrogasce i nazvali ga 
»Ugasimo požar«. Izradili su ga isti autori koji su pripremili i prvi. 


Priručnikom »Ugasimo požar« možete se koristiti samo onda ako 
ste prethodno svladali gradivo što je izloženo u priručniku » Spriječimo 
požar«. Nadamo se da ćete imati uspjeha na ispitu i osvojiti zlatnu 
značku. 


Kad položite ispit za starijeg pionira vatrogasca, priključite se 
vatrogasnoj jedinici u svojoj školi ili u najbližem dobrovoljnom vatroga- 
snom društvu. Pomognite im svojim znanjem i zalaganjem da uspje- 
šno svladavaju svoje zadatke na području zaštite od požara i u spa- 
savanju osobne i društvene imovine. 

' \ 


ZAŠTITA OD POŽARA U SISTEMU DRUŠTVENE SA- 
MOZAŠTITE I OPĆENARODNE OBRANE 


Zaštita od požara predmet je društvene samozaštite, zapravo 
njen sastavni dio kao oblik samoorganiziranja radnih ljudi-i građana 
radi samozaštite od različitih štetnih djelovanja, pa i napada na našu 
društvenu zajednicu. 


Elementarne nepogode su vrlo česte, a požari su na prvom mje- 
stu, zatim potresi, poplave, olujni vjetrovi, zarazne bolesti i sl. 


Čovjek pojedinac uglavnom je nemoćan pred elementarnim nepo- 
godama, ali kad se organizira, onda im se u zajedništvu, a pogotovu 
u akcijama spasavanja može suprotstaviti. 


ko o* 


Radni ljudi i građani i vatrogasci pioniri uče kako nastaju vatra i 
požari, kako se suzbijaju, pa i kakve opasnosti vrebaju kad se vatra 
otme čovjekovoj kontroli i preraste u požar. Zato se i organiziraju 
dobrovoljna vatrogasna društva, profesionalne vatrogasne jedinice, 
pa i pionirske i omladinske vatrogasne jedinice, da teoretski i praktički 
svladaju tehniku gašenja požara, i da preventivno djeluju kako ni 
danas ni sutra u izvanrednim prilikama ne bi došlo do požara. | to je 
jedan od zadataka društvene samozaštite. 


Posebno je važno znati da i razorna klasična i nuklearna oružja 
(bombe) mogu dovesti do velike požarne katastrofe. Razumljivo je da 

se takvi požari mogu vrlo teško spriječiti i gasiti. Taj teški i odgovorni 
posao mogu uspješno obaviti samo dobro organizirane, tehnički 
opremljene i stručno osposobljene jedinice civilne zaštite, u čijem 
sastavu djeluju i specijalizirane vatrogasne jedinice. 


Sa 


Zaštita od požara opsežna je i za društvo važna djelatnost, čak 
i za ukupan opstanak svih nas. Zaštita od požara obaveza je svih 
ljudi, a ne samo vatrogasaca. Pioniri kao i odrasli moraju naučiti što 
treba uraditi i prije dolaska vatrogasaca. 


Djelatnost zaštite od požara mora se, dakle, provoditi kao dru- 
štvena samozaštita u kojoj svaki građanin obavezno obavlja neki po- 
sao ili zadatak. 


U ovu cjelinu uklapaju se i pioniri, pripremajući se najprije za 
samopomoć, a zatim i za obavljanje društvene samozaštite. 


Dva su razloga zašto je nužna tako široka društvena samozaštita 
kao obaveza svih građana. Jedan je razlog što opasnost od požara 
vreba svuda gdje god se čovjek nalazi, kuda se kreće ili što radi. 


Vrlo je često čovjek potpuno sam u kući ili stanu kad nastane 
požar. Najbolje je ugasiti početni požar dok je još neznatan, pa i ne 
treba mnogo napora ni sredstava da bude potpuno ugašen. Osim 
toga, ako u blizini nema drugih ljudi, pogotovu vatrogasaca, čovjeku 
i ne preostaje drugo nego samopomoć. Čak je i po zakonu svaki 
pojedinac (kao građanin svoje zemlje) obavezan na takvu samopo- 
moć, tj. da odmah sam ugasi požar u začetku. Ljudi to i čine, ali ne 
baš uvijek. Poneki se i uplaše požara. Zahvati ih panika pa bježe. 
Vatrogasci pioniri upravo zato uče i stječu vatrogasna znanja da bi 
znali postupati pri gašenju požara i da bi se suzbila panika. 


Drugi je važan razlog bržina kojom se požar širi. Padne li neu- 
gašena šibica na papir, nastali požar može se prvih sekundi ugasiti 
udarcem ruke, noge, ili nekog predmeta. Na početku požara bila bi, 
vjerojatno, dovoljna i čaša vode. Za desetak sekundi već će trebati 
litra vode, a pitanje je hoće li i to biti dovoljno. Minutu kasnije za 
gašenje takvog požara trebala bi već i posuda od desetak litara 

SI. 1. 10 SEKUNDI I MINUTA 2-3 MINUTE 








vode, pa i više. Nakon 2—3 minute u pomoć je potrebno pozvati druge 
ljude, susjede i vatrogasce da dopreme vatrogasne motorne štrcaljke 
i cisterne s vodom. Prođe li još više vremena, trebat će | vatrogasna 
vozila, vatrogasne sprave, oprema i mnogo vatrogasaca, a šteta će 


biti golema. 

Uz sve to, još nešto: 

Mnogi se požari dojavljuju vatrogascima s manjim ili većim zaka- 
šnjenjima. Zato izgore čitave zgrade, tvornice, skladišta, šume, lju- 
di ++ 

-Pouka za vatrogasce pionire: 

Najhitnije treba dojaviti požar vatrogascima ili upozoriti odra- 

sle da obave svoju dužnost. 


OSNOVE GORENJA 


Čovjek je jedini živi stvor na Zemlji koji se umije koristiti vatrom. 
Zapravo, vatra mu je pomogla da se u prošlosti održi u prirodi i 
dostigne današnji visoki stupanj razvitka. 


Najnovija istraživanja u Keniji pokazuju da je čovjek već prije 
1 400 000 godina, tzv. homo erektur (uspravan čovjek), upotrebljavao 


vatru. Međutim, i nezgode zbog vatre izmakle ljudskom nadzoru (po- | 


Žar) počinju već od prvog ljudskog druženja s njome. Da bismo se 
mogli što uspješnije boriti protiv tog neprijatelja — požara, moramo što 
bolje upoznati nastajanje i ponašanje vatre. 


Definicija gorenja ili vatre glasi: Vatra ili gorenje kemijski je 
proces pri kojem se goriva tvar spaja s kisikom uz pojavu svjetla 
i topline. 


Da bi došlo do gorenja, moramo imati gorivu tvar, određenu ko- 
ličinu kisika i određenu količinu topline (energije). Goriva tvar i kisik 
moraju biti prisutni u točno određenom težinskom omjeru. 


Gorenje je samo jedna od vrsta oksidacije. | disanje i rđanje 
procesi su oksidacije, ali bez pojave vatre. Vatru opisujemo kao 
»burnu oksidaciju«. 


Kako pojam »gorive tvari« već poznajemo, upoznajmo osnovne 
pojmove topline i temperature. 

Što tvar više grijemo, molekule se u njoj više gibaju i imaju ener- 
giju gibanja odnosno kinetičku energiju. Sve većim zagrijavanjem 
molekule se međusobno udaljavaju, kruta tvar se konačno rastali, a 
tekuća prelazi u paru. Prema tome, toplina je kinetička energija 
molekularnog gibanja. Koliki je stupanj tog molekularnog gibanja, 
kazuje nam temperatura. Temperatura je, dakle, stupanj toplinskog 
stanja tvari. 


Toplina prelazi iz tvari s višom temperaturom na tvar s nižom 
temperaturom dok im se temperature ne izjednače. Prijelaz će biti 
brži što je veća razlika u temperaturi između tvari. 


Temperatura se izražava u kelvinima (K) ili u stupnjevima Cel- 
siusa (*C), a mjerimo je termometrima ili toplomjerima: živinim, alko- 
holnim i drugim. 

Brzina kemijske reakcije mnogo ovisi o temperaturi. Što je tempe- 
ratura tvari viša, proces spajanja s kisikom bit će brži. 


Do burne oksidacije dolazi samo kada je tvar zagrijana. Najniža 
temperatura pri kojoj dolazi do burne oksidacije naziva se temperatura 


paljenja. 


Temperatura paljenja jest najniža temperatura pri kojoj se 
tvar počinje spajati s kisikom bez djelovanja vanjskog izvora 
paljenja. | 


Postizanje temperature paljenja 


Temperatura paljenja može se postići na različite načine. Načini 
nastajanja topline, vatrogasnim rječnikom, nazivaju se uzročnicima 
požara. 


Načini nastajanja požara, tj. uzročnici požara, sistematizirani su 
u određene grupe: 


I. toplina oslobođena gorenjem druge tvari (direktni dodir s pla- 
menom ili užarenim tvarima — eksplozija), | 

ll. toplina dobivena kemijskom reakcijom (kemijske reakcije, 
samozagrijavanje, samozapaljenje), 


Ill. toplina dobivena prelaskom električne energije u toplinu (e- 
lektricitet, grom, statički elektricitet), 
IV. toplina dobivena mehaničkim radom (trenje, tlak, udar). 


Kisik 


Drugi uvjet nužan za gorenje jest kisik. Kisik ne gori, ali podržava 
gorenje. 


Kisik je plin bez boje, okusa i mirisa, nešto je teži od zraka. Kisik 
je najrasprostranjeniji element u prirodi. U slobodnom stanju i u obliku 
spojeva ima ga toliko koliko svih drugih kemijskih elemenata zajedno. 
Kisik se vrlo lako spaja s drugim elementima i spojevima, naročito na 
povišenoj temperaturi. Mnoge tvari, koje u atmosferi zraka (zrak sadrži 
otprilike 1/5 kisika) izgaraju sporo (tinjaju) u čistom kisiku izgaraju vrlo 
burno (intenzivnija oksidacija). Najčešće u slučaju požara tvari koje 
gore za svoje izgaranje troše kisik iz zraka. 


Zrak 


Zrak je smjesa različitih plinova. U zraku su također i vrlo malene 


Količine čestica krutih tvari. Sastav zraka je u volumnim postocima 
sljedeći: 


dušik 78,00% 
Kisik | 21,00% 
plemeniti plinovi, naročito 

argon 0,93%, ugljik-dioksid, 

Vodik, vodena para, atmosfer- 

ska prašina 1,00% 


100,00 % 


Kako se gorive tvari dijele prema agregatnom stanju u tri grupe 
— krute, tekuće i plinovite — to se i proces gorenja proučava posebno. 

Gorenje krutih tvari 


Najsloženiji proces gorenja jest gorenje krutina. Pri zagrijavanju 
krutina, nastaju fizički i kemijski procesi pri kojima se stvaraju zapaljive 
pare i plinovi koji gore plamenom. Ostatak krute tvari užari se zbog 
visoke temperature, pa tako dobivamo žeravicu koja se izravno spaja 
sa zrakom, a njezin neizgorivi ostatak je pepeo. 


Vidljivo se gorenje očituje plamenom koji je, zapravo, usijani go- 
rući plin i para. 

Pri gorenju nekih krutih tvari te plinova i para uz plamen se 
pojavljuje i dim. To je, zapravo, smjesa zraka izgorjelih plinova i sitnih 


neizgorjelih krutih čestica. 


Gorenje zapaljivih tekućina 


Zapaljive tekućine ne gore, već gore pare tih tekućina. Prema 
tome, potrebno je zapaljivu tekućinu zagrijati na određenu temperaturu 
pri kojoj će se iz tekućine razviti toliko pare da se ona s otvorenim 
plamenom može upaliti. Ta se temperatura tekućine zove plamište. 


Veća opasnost dolazi od tekućina s nižim plamištem. Na primjer, 
benzin je mnogo opasniji od petroleja jer se on može upaliti pri tem- 
peraturi -45 “C (ovisno o vrsti benzina), dok petrolej možemo upaliti 
tek na temperaturi višoj od +40 *C 


Gorenje zapaljivih plinova (para) 


Gorenje zapaljivih plinova najjednostavniji je proces gorenja. Pri 
gorenju plinova potrebno je pomiješati zapaljivi plin sa zrakom u odre- 
đenom omjeru i takvu smjesu zagrijati do temperature paljenja. Svaki 
omjer zapaljivog plina i zraka nije upaljiv, već postoji određen omjer 
u kojem dolazi do gorenja, odnosno eksplozije. 


Najmanja količina koja može gorjeti u smjesi sa zrakom zove se 
donja granica eksplozivnosti, dok se najveći postotak plina koji 

može gorjeti u smjesi sa zrakom naziva gornjom granicom eksplo- 
zivnosti. 


Područje koncentracije između gornje i donje granice eksploziv- 
nosti naziva se područjem eksplozivnosti. 


Produkti gorenja 
S obzirom na prisutnost kisika razlikujemo potpuno i nepotpuno 
gorenje. 


Pri potpunom gorenju, goriva tvar potpuno oksidira. Produkt pot- 
puna gorenja jest ugljik-dioksid. 


Pri nepotpunom gorenju, goriva tvar samo djelomično oksidira. 
Produkt nepotpunog gorenja jest ugljik-monoksid. 


Ugljik-dioksid, CO, 
Ugljik-dioksid je plin bez boje, slabog kiselkastog okusa i mirisa, 
teži je od zraka i ne gori (inertni plin). Na običnoj temperaturi, pod 


tlakom 56,5 atm, kondenzira se u bezbojnu tekućinu. Ugljik-dioksid 
nije otrovan, ali je zagušljiv plin. 


Ugljik-monoksid, CO 


Ugljik-monoksid nastaje pri nepotpunu izgaranju. Ugljik-monoksid 
je zapaljiv i eksplozivan plin, bez boje i mirisa, a vrlo je otrovan. 


16 


SI. 2. 


SREDSTVA ZA GAŠENJE 


Voda kao sredstvo za gašenje 


Voda je najpoznatije sredstvo za gašenje. U prirodi je vrlo raspro- 
stranjena jer zauzima gotovo 3/4 Zemljine površine (mora, jezera i 
rijeke). 


Voda je kemijski spoj vodika i kisika. Ledište vode je na 0*C, a 
vrelište na 100 “C. Pretvorbom iz tekućeg stanja u parno, njezin se 
volumen povećava za 1 700 puta. 


Voda gasi ohlađivanjem, što znači da na sebe veže velike količine 
topline. Kao sredstvo za gašenje voda ima dobrih i loših svojstava. 


Dobra svojstva vode: 


e veoma je rasprostranjena, 

e vrlo je jeftina, 

e lako se i bezopasno transportira, a sposobna je da na sebe 
veže velike količine topline. | 


Loša svojstva vode: 


e električna provodljivost, 

e zimi se smrzava, 

e Spaja se s nekim tvarima tvoreći zapaljive produkte (na primjer: 
kalcijev karbid i voda daju acetilen koji vrlo lako gori) i velike 
količine topline, 

e pri visokim se temperaturama (2 000 *C) raspada na vodik i 
kisik stvarajući plin praskavac (eksplozivni plin) 

e ima razmjerno veliku specifičnu težinu (1,0) zbog čega ne 
možemo gasiti tekućine niže specifične težine koje se ne mi- 
ješaju s vodom. 


Pjena kao sredstvo za gašenje 


Pjena je nestabilna masa koju sačinjava mnoštvo mjehurića ispu- 
njenih plinom. Kroz otopinu sredstva za stvaranje pjene propuhava- 
njem struje zraka također se dobiva pjena koju zovemo zračna ili 
mehanička pjena. 


Ugljik-dioksid kao sredstvo za gašenje . 


Ugljik-dioksid, CO», plin je bez boje i mirisa, kiselkasta okusa, 1,5 
puta teži od zraka. Ne gori, već sprečava gorenje. 

Ugljik-dioksilom mogu se gasiti zapaljive tekućine i krutine, ali 
se ne mogu gasiti legure lakih metala jer se na višim temperaturama 
aluminij i magnezij spaja s kisikom iz ugljik-dioksida te se gorenje 
nastavlja. 


Prah kao sredstvo za gašenje 


Prah je kemijskim sastavom natrijev bikarbonat obogaćen nekim 
dodacima koji čine prah antihidroskopnim (ne veže na sebe vlagu) i 
sipkim. Prah za gašenje mora biti vrlo suh i sipak da bi mogao u 
mlazu izlaziti iz aparata za gašenje i stvoriti velik oblak prašine. 


Prah za gašenje vrlo je efikasno sredstvo jer djeluje ugušivanjem. 

Haloni 


Haloni su mješovito halogenizirani ugljikovodici. Požar gase anti- 
katalitički, što znači da usporavaju proces oksidacije, tj. spajanje go- 
ruće tvari s kisikom. Osim toga djeluju kao ugušujuća sredstva. Halon 
upotrijebljen radi gašenja požara može stvoriti opasnost za ljude zbog 
produkata koji nastaju raspadanjem u požaru, a manje zbog samog 
halona. 


Sredstva za gašenje pokrivanjem 
U sredstva za gašenje pokrivanjem ubrajamo pijesak, zemlju i 
slične krute tvari, kao i tekstilne pokrivače. 


Gašenje ovim sredstvima zasniva se na principu ugušivanja. To 
su jednostavna i vrlo često djelotvorna sredstva za gašenje manjih 
početnih požara. 

Ponovimo prema priručniku »Spriječimo požar«: — rukovanje aparatom za gašenje prahom 
— rukovanje brentačom 


1 





1. Oslobodi mlaznicu 2. Izvuci osigurač 


Gašenje pjenom: 3. ulij i promiješaj pje- 
nilo, 4. promijeni mlaznicu za pjenu i 
gasi 





3. Pritisni ručicu zatvarača 4. Pritisni ručicu mlaznice i gasi 


SI. 3. Rukovanje brentačom SI. 4. Rukovanje aparatom za gašenje prahom 


OPASNOSTI OD POŽARA | ZAŠTITNE MJERE 


 Požarne opasnosti i zaštitne mjere 


Uzročnike požara i požarnih opasnosti potrebno je poznavati da 
bismo mogli poduzeti odgovarajuće mjere zaštite od požara. Uzročnici 
požara i požarne opasnosti međusobno su povezani. Vatra kao po- 
pratna životna pojava prisutna je svakodnevno oko nas. 


Ako uklonimo uzročnike požara, a požarnu opasnost svedemo 
na minimum, postižemo. cilj zaštite od požara, tj. smanjujemo štetne 


posljedice vatre. Da bi se zaštita od požara mogla potpuno spoznati, 


nužno je saznati kako čovjek može utjecati na zaštitu i koja su sredstva 
za gašenje požara. Takav potpun način zaštite od požara nazivamo 
protupožarnom preventivom. 


Opasnost od požara čine tvari koje se mogu vrlo lako zapaliti ili 
eksplodirati, razne tehničke neispravnosti uređaja i instalacija, nepošti- 
vanje tehnološkog postupka u proizvodnji, nesmotrena upotreba otvo- 
rene vatre, neizučenost ljudi i nepostavljanje aparata za gašenje po- 
četnih požara. 


Upoznat ćemo se sa svim požarnim opasnostima da bismo stalno 
provodili protupožarnu preventivu. 

Eksplozija 

Kada se pri izgaranju naglo oslobađa toplina, govori se o eksplo- 
ziji. Tvari koje mogu eksplodirati svrstavamo u ove grupe: eksplozivi 
i pirotehnički materijali, pare lakozapaljivih tekućina i plinovi, te praši- 
na. 

Da bi došlo do eksplozije, moramo na neki način zapaliti smjesu 
kisika s eksplozivnom tvari. Za to je vrlo često dovoljna samo iskra. 

Upotreba spreja s lakom za kosu ili nekom drugom lakozapaljivom 
tekućinom u blizini upaljene cigarete ili drugog izvora topline znači 
veliku opasnost za prisutne osobe. 

Da bi se spriječilo nastajanje eksplozije, potrebno je: 

— ukloniti sve izvore paljenja u sredini gdje se nalaze eksplozivne 
tvari 

— ne dozvoliti izlaženje para, plinova i prašine u slobodan prostor 

— ugraditi automatske uređaje za prešla procesa eksplozije i 


uređaje za gašenje vatre. 


Egzotermne kemijske reakcije 


Ako pomiješamo npr. kemijske spojeve kalijev permanganat I 
glicerin, ili kalijev karbid i vodu, nastat će kemijska reakcija pri kojoj 
se oslobađa toplina. U prvom će se slučaju zbog nastale topline 
zapaliti glicerin, a u drugom će se slučaju zapaliti nastali plin acetilen. 
Takve su kemijske reakcije opasnost za izbijanje požara. 

Gašenje vapna također se odvija uz egzotermnu kemijsku reak- 
ciju pri kojoj se oslobađa toplina. 

Da ne bi izbio požar, potrebno je onemogućiti međusobno spaja- 
nje takvih tvari, a u tvornicama voditi brigu o tome da se hlađenjem 
onemogući stvaranje suvišne topline. 


Samozagrijavanje i samozapaljenje 


Proces samozagrijavanja započinje oksidacijom pri kojoj se stvara 
toplina. Ako toplina raste, kemijska se reakcija ubrzava sve dok se 

ne postigne temperatura paljenja tvari tih produkata nastalih raspada- 
njem. Da bi se poduzele određene mjere zaštite, potrebno je poznavati 
tvari koje su sklone samozagrijavanju i samozapaljenju, a to su masne 
krpe, ugljen, otpaci kože, čađa, žitarice, sjemenje uljarica i laneno 
sjeme, krpe natopljene lanenim uljem, riblji otpaci, gnojivo i-ostalo. 
Radi zaštite od požara, takve tvari tj. njihovu temperaturu valja svakod- 
nevno kontrolirati. Masne krpe treba odlagati u metalne, hermetički 
zatvorene posude. U slučaju porasta temperature moraju se ta žarišta 
odmah ukloniti kako ne bi izbila vatra. 


Električna energija 


Prolazeći kroz vodič ili pri korištenju za pogon strojeva i uređaja, 
električna energija prelazi u toplinsku energiju. Svakoj vrijednosti elek- 
trične struje odgovara određen stupanj porasta temperature. 

Uzroci paljenja gorive tvari mogu biti: pregrijavanje električnih 
vodiča i uređaja kroz koje prolazi električna struja, kratki spoj, velik 
prijelazni otpor, iskrenje i elektrotermički uređaji. 


Mjere zaštite od požara jesu neopterećenje električnih instalacija 
višebrojnim potrošačima, nekorištenje oštećenih vodiča i uređaja, te 
nekorištenje provizornih produžetaka. U cijelom sistemu korištenja 
električne energije ugrađene su sigurnosne naprave koje se nazivaju 
osiguračima. Osigurači su naprave čija je zadaća da prekinu strujni 
krug u trenutku kada struja u njemu zbog neke greške postane veća 
od predviđene. Vatra izbija kada se izgorjeli osigurači ne zamijene 
novim pravilno dimenzioniranim, već se popravljaju umetanjem deblje 
žice ili snopićima žice. Zato je zabranjeno krpanje osigurača. 

Kratki spoj je pojava kada se međusobno spoje različite faze 
električnoga strujnog kruga. Tada nastaju vrlo visoke temperature više 
od 1 500 *C, koje pale gorive tvari u neposrednoj blizini. 


Iskrenje nastaje prekidom strujnog kruga, zatim na različitim ure- 
đajima zbog mehaničkog oštećenja, slabog kontakta ili međusobnim 
dodirivanjem uslijed premalog razmaka. Osnovna je zaštitna mjera da 
se u blizini takvih mjesta ne nalaze lakozapaljive tekućine, plinovi, ni 
ostale gorive tvari. 

Grom — atmostfersko pražnjenje elektriciteta 


Grom će upaliti gotovo svaku zapaljivu tvar jer mu je temperatura 
vrlo visoka, viša od 1 500 *C. 


Zaštita od groma postiže se ispravnom gromobranskom instalaci- 
jom. Osim toga, pri atmosferskom pražnjenju elektriciteta potrebno je 
isključiti određene potrošače iz električne mreže. 


Statički elektricitet 


Statički elektricitet jest elektricitet mirovanja, a nastaje pri gibanju 
lakozapaljivih tekućina, prolazu praškastog materijala kroz cijevi i lijev- 
ke, trenju guma na vozilima u kretanju, gibanju remena i fizičkom 
dodirivanju te razdvajanju dviju različitih tvari i slično. Da bi statički 
elektricitet uzrokovao zapaljenje, mora doći do električnog pražnjenja 
u obliku iskre. Ako se u blizini nalaze pare lakozapaljivih tekućina, 
zapaljivi plinovi i prašina, tada će sigurno izbiti vatra, a moguća je i 
eksplozija. 

Mjere zaštite jesu: sprečavanje nagomilavanja električnog naboja 
(uzemljenje), tamo gdje je to moguće reguliranje vlažnosti zraka i 
ionizacija atmostere. 


Trenje, tlak, udar 
Vrlo često na mjestima gdje se dvije površine taru nastaje toplina 
koja zapali gorive tvari što se nalaze u neposrednoj blizini. 


Pri udaru može nastati iskra koja će izazvati vatru, a moguća je 
i eksplozija. 


Da bi se smanjio otpor trenja, tj. zagrijavanje tarnih površina, 
podmazujemo ih, posebno ležajeve, a sa dijelova strojeva i uređaja 
koji se okreću uklanjamo nagomilani otpadni gorivi materijal. 


Da bismo spriječili nastajanje iskre pri udaru, moramo se koristiti 
neiskrećim alatom. 

Pri pumpanju plinova i tekućina te kompresiji plinova nastaje 
povišena temperatura. Ta se toplina mora odvoditi hlađenjem, čime 
se stvaraju uvjeti da ne dođe do požara. 


Požarne opasnosti i mjere zaštite u školama 


Požari u školama nisu tako česti koliko su opasni jer mogu ugroziti 
mnogo mladih života. 


Požar može izbiti u radionicama za praktični rad učenika, u labo- 
ratorijima, u kotlovnicama, u čajnim kuhinjama, i u prostorijama gdje 
se upotrebljavaju peći na kruta goriva. Osim toga, vatra može nastati 
na tavanima i podrumima zbog neispravnih dimnjaka ili neispravnih 
električnih instalacija. Zbog toga se moraju provesti mjere zaštite od 
požara pri različitim pokusima, a peći na kruta goriva moraju biti 
odvojene od sanduka za drva i ugljen. Da bi se opasnost od požara 
izbjegla, kotlovnice moraju biti izvedene po propisu. Nije dopušteno 
držati stari materijal na tavanima i podrumima, osobito oko dimnjaka. 
Sva vrata i hodnici moraju biti slobodni. U školi se mora nalaziti 
hidrantska mreža i aparati za gašenje početnih požara. Sve plinske 
instalacije i svi potrošači te električne instalacije moraju biti ispravne. 


SI. 5. 

Požarne opasnosti i mjere zaštite u domaćinstvima i 
poljoprivredi 


U domaćinstvima se nalaze kuhinje, sobe za obitavanje, pomoćne 
prostorije, ostave, podrumske i tavanske prostorije. Posebno tavanske 
i podrumske prostorije, ostave i priručne radionice, predstavljaju opa- 
snost za nastajanje i širenje požara. Kako bismo spriječili nastajanje 
požara u prostorijama domaćinstava, podsjetimo se na sve ono što 
smo dosad čuli u ovom predmetu. 





SI. 6. | iskra električnog prekidača može izazvati eksploziju 


U domaćinstvu se sve više upotrebljava plin iz mreže ili čelične 
boce. Pri rukovanju plinom potrebne su mjere opreza. Smjesa plina i 
zraka je eksplozivna i pri najmanjoj iskri eksplodira. Prije nego zapa- 
limo plin ili električnu struju prostoriju u kojoj se osjeća miris plina 
treba dobro provjetriti. Kada zapalimo električno svjetlo, u prekidaču 
nastaju male iskre koje mogu prouzročiti požar ili eksploziju. Nepro- 
pustljivost cijevi i ostalih spojeva između čelične boce i plamenika 
treba isprobavati sapunicom. Gdje cijev propušta, pojave se mjehurići. 


Sve se to može primijeniti i na poljoprivredna dobra. Bitno je 
ukloniti uzročnike požara i požarne opasnosti za vrijeme sazrijevanja 

SI. 7. Pri pretakanju benzina ne 

smije se pušiti, a opušak ba- 

čen iz automobila može biti uz- 
rok požara 





\ 


IVE 
žitarica, za vrijeme žetvenih radova, za vrijeme vršidbe i pri uskladište- 
nju proizvoda. Posebna opasnost prijeti od traktora, raznih strojeva 
za pripremu hrane, kao i od prisutnosti zapaljivih tekućina. 


Požarne opasnosti i zaštitne mjere u kampovima i šu- 
mama 


Kampovi su najčešće smješteni u šumama. U ljetnim mjesecima 
obično vlada suša pa je opasnost od širenja požara povećana. Zbog 
toga je zabranjeno loženje vatre na prostoru koji nije očišćen i priprem- 

SI. 8. Paljenjem korova poljoprivrednik često uzrokuje požar 

SI. 9. Gašenje požara granom 

jen tako da na njemu ne može izbiti požar. Opušci i zapaljene šibice 
moraju se bacati u posebne metalne posude s poklopcima. U kampo- 
vima se često postavljaju i provizorni električni vodovi, što je također 
zabranjeno. 


Šatori se moraju postavljati u redovima s prolazima. Konopci se 
ne smiju ispreplitati jer u slučaju požara onemogućuju slobodno kre- 
tanje. Ložišta za pripremanje hrane moraju biti udaljena barem 10 m 
od šatora. U kampovima se moraju nalaziti bačve s vodom ako nema 
vodovodne — hidrantske mreže, te alat — lopate, krampovi i metlanice 
za gašenje požara. 


Naša se zemlja ubraja u zemlje bogate šumom. Šumska područja 
imaju veliko značenje za turizam, lov i reguliranje klimatskih prilika. 
Šumske su površine izložene različitim opasnostima, a posebna je 
opasnost šumski požar. Na šumskom se zemljištu nalaze velike koli- 
čine goriva materijala. Ponovimo: loženje vatre u prirodi (pastiri, pla- 
ninari, izletnici), loženje vatre radi spaljivanja otpadaka (poljopri- 
vrednici), proizvodnja drvenog ugljena, rad krečana — omogućuje 
nastanak i širenje vatre. Mjere zaštite od požara jesu: zabrana loženja 
vatre i pušenja, izrada nezasađenih pojaseva — prosjeka, izrada zaštit- 
nih pojaseva i sađenje mješovitih nasada. 

SI. 12. Prosjeci su zapreka širenju požara 


Posebna je zaštitna mjera čuvanje i nadzor šume. Kako je čovjek 
najčešći izazivač požara u šumi, treba među ljudima razvijati osjećaj 
ljubavi i odgovornosti prema šumi kao prirodnom bogatstvu. 

VATROGASNE SPRAVE I OPREMA ZA GAŠENJE 


Usisna sitka 


Usisna sitka sa spojnicom ima promjer 75 
mm. Na njezinu donjem dijelu nalazi se rešetka 
i ulaz za vodu. U tijelu sitke je ventil koji one- 
mogućuje povratak vode iz usisne cijevi kada 
stane motorna vatrogasna štrcaljka. Da bi se 
ispustila voda iz usisnih cijevi kroz usisnu sitku, 
potrebno je pokrenuti ventil koji je ugrađen u 
njoj. 

SI. 13. Usisna 


: i sitka 
Torbica s užetom 


Uže dugačko 12 do 15 m upotrebljava se za vezanje ventila na. 


usisnoj sitki. Čuva se u torbici. 


Ručna prijenosna svjetiljka 


Ručna prijenosna svjetiljka opskrbljuje se elek- 
tričnom energijom iz malog akumulatora smještenom 
u kućištu svjetiljke. Takvom svjetiljkom ne smije se 
ulaziti u prostorije gdje postoji mogućnost eksplozije 
plina ili para zapaljivih tekućina. Za rasvjetu se osim 





, *attiL: daačši dio i ui ' SI. 14. Ručna 
ovakvih svjetiljki koriste i džepne baterije, reflektori, prijenosna 
pa i baklje. svjetiljka 

Čaklja 
Čaklja se upotrebljava za skidanje pojedinih predmeta, povlačenje 


žice, raskopavanje, skidanje crijepa s krova, za pokretanje čamca pri 
poplavama, kada je vodostaj na rijekama nizak itd. 


SI. 15. Čaklja 





SI. 16. Metlanica 


Metlanica 


Metlanica se sastoji od lepeze koja je izrađena od čeličnog lima 
i usađena na dršku. Upotrebljava se za gašenje šumskih požara. 
Usisna cijev 

Usisna cijev je čvrsta, s unutrašnje strane armirana je čeličnom 
oprugom, a s vanjske strane zaštićena užetom. Najviše se upotreblja- 


vaju usisne cijevi promjera 75 i 52mm kod motornih centrifugalnih | 
pumpi za dopremanje vode od nekog izvora. 


(o 4LOI 


SI. 17. Usisna cijev 

SI. 18. 





Prijevozni 


aparat za pjenu 





SI. 19. 
aparat 

Prijevozni 
s prahom 


»S« 


Prijevozni aparat na pjenu 


Prijevozni ručni aparat na kemijsku pjenu 
(PH) može se dopremiti do mjesta požara. Kada 
se želi aktivirati, mora se najprije odviti vreteno 
koje se nalazi na gornjem dijelu. Zatim se ručka 
aparata potisne prema dolje, pa vrati natrag. Ova 
se radnja ponovi nekoliko puta, te se najzad zadr- 
ži u položaju s gornjim dijelom na donjoj strani. 
Iz tako postavljena aparata nakon kraćeg će vre- 
mena kroz cijev i mlaznicu početi izlaziti kemijska 
pjena. U velikom rezervoaru aparata još je jedna 
manja posuda tako da su u aparatu dva prostora 
s kemikalijama. 


Prijevoznih ručnih aparata na kemijsku pjenu 
ima od 50, 100 i 150 litara. 


Prijevozni aparat s prahom »S« 


U prijevoznom aparatu s prahom S-50 smje- 
štena je boca sa plinom CO». Ručka ventila nalazi 
se na gornjem dijelu gdje je i izlazni otvor s priklju- 
čenom gumenom cijevi i mlaznicom. 


Aparat se po potrebi pomoću kotača može 
dopremiti na mjesto požara. Ako ga želimo aktivi- 
rati, najprije moramo osloboditi i odmotati cijev, 
otkopčati mlaznicu, a zatim gornji dio aparata 
okrenuti prema dolje, izvaditi osigurač na ventilu 
i pokrenuti polugu prema gore. Nakon kraćeg vre- 
mena, kada se pritisne zatvarač na mlaznici, izla- 
zit će iz aparata prah za gašenje požara. Izlaže- 
nje praha može se zaustaviti otpuštanjem zatva- 
rača na mlaznici a da pri tome iz aparata nije 
izašla sva količina praha. 


gl. 20. Rukovanje prije- 
voznim aparatima za 
gašenje prahom 









Prijevozni CO, aparati 


Prijevozni CO; aparat od 10 kg može se prevoziti i pomoću kota- 
ča. Na gornjem dijelu boce nalazi se ventil s ručkom za otvaranje i 
izlaznim otvorom na koji je priključena gumena cijev s mlaznicom. 
Prijevoznih CO, aparata ima od 2 x 30 kg CO, plina. Boce su kod 
ventila međusobno povezane sabirnom cijevi. Svaka se boca zasebno 
aktivira pomoću ventila. Kod pojedinačnog aktiviranja treba paziti da 
se prazna boca zatvori prije otvaranja slijedeće kako se CO, ne bi 
pretakao iz jedne boce u drugu. 


Kada se CO; aparat želi aktivirati, treba 
ga najprije pomoću njegovih kotača dopre- 
miti neposredno do požara. Zatim se odmo- 
taju cijevi s mlaznicom i tek tada se ručka 
ventila podiže prema gore. Aparat za vri- 
jeme upotrebe stoji u normalnom položaju. 
Po potrebi može se obustaviti rad aparata 
tako da se ručka ventila vrati u normalan 
položaj. 


SI. 21. Prijevozni CO, aparat 





Prijevozni aparat s halonom 


Prijevozni aparat s halonom (Hl-25) na sebi ima kotače koji omo- 
gućuju prijevoz. Na gornjem dijelu nalazi se izlazni otvor na ventilu 
sa zatvaračem, produžna cijev, mlaznica i manometar za kontrolu 
tlaka. 


Halon se u aparatu nalazi pod tlakom. Kada se želi aktivirati, 
ručku ventila, koja je postavljena okomito, treba podignuti tako da 
bude istosmjerna s izlaznim otvorom. Prije otvaranja ventila treba 

odmotati cijev i skinuti mlaznicu. Aparat za vrijeme upotrebe stoji u 
uspravnom (normalnom) položaju. Ne smije se polegnuti. 


sl. 22. Prijevozni aparat s halonom 





SI. 23/1 Ljestve SI. 23/2 Ljestve 


Lj estve prislanjače kukače 


Ljestve prislanjače dužine 7 m izrađene su od drveta. Upo- 
trebljavaju se kada se mogu prisloniti na čvrstu podlogu (najčešće na 
zid). Dosižu do prvog kata a koriste se i u unutrašnjosti objekta, u 
skladištima, u potkrovljima itd. 


Ljestve kukače na gornjem dijelu imaju metalne kuke, a pri dnu 
na ljestvenicima dva odbojnika. Dugačke su 4 ili 4,8 m. Primjenjuju 
se isključivo za penjanje po fasadi zgrade. Vješti vatrogasci mogu se 
pomoću jedne kukače penjati vrlo visoko. 


Trodijelna rastegača na prvom dijelu ima učvršćena dva podupora 
koji omogućuju da se ljestve koriste u stojećem položaju, iako, u 
pravilu, treba uvijek da budu prislonjene na zgradu. Na donjem dijelu 
nalaze se stabilizatori koji omogućuju postavljanje ljestava na kosom 
terenu. Rastežu se po potrebi do 13,5 m pomoću ugrađenog kolotur- 
nika i užeta. 


Prenosiva vatrogasna štrcaljka 


Prenosivu vatrogasnu štrcaljku pokreće benzinski motor. Štrcaljke 
mogu imati kapacitete od 250, 400, 800 ili više od 800 litara vode u 
minuti. Vodom se može opskrbiti iz nekog prirodnog izvora (bunar, 
potok, rijeka, jezero, more) ili iz nekog umjetnog izvora (bazen, rezer- 
voar, cisterna ili vodovodna mreža. 


Radi lakšeg prenošenja štrcaljka se može smjestiti na pokretnu 
prikolicu na kojoj uz štrcaljku mogu biti dodane usisne cijevi (6 kom.), 
tlačne cijevi (12 kom.), mlaznice, razdjelnica, usisna sitka, ključevi, 
užad, cijevne poveske, prelaznice, hidrantski nastavak i druga manja 
oprema. 





SI. 24. Prenosiva vatrogasna štrcaljka 


Vatrogasno kombi-vozilo 


Vatrogasno kombi-vozilo jedno je od manjih vatrogasnih vozila. 
Na prednjoj strani ima prostor za smještaj 9 vatrogasaca, a na straž- 
njem dijelu prijenosnu motornu štrcaljku i ostalu potrebnu opremu za 
rad jednog vatrogasnog odjeljenja (cijevi, mlaznice, razdjelnice i dr.). 
Na krovu mogu biti smještene ljestve. 

Vatrogasna auto-cisterna 


Vatrogasna auto-cisterna u kabini ima smještajni prostor za tri 
vatrogasca. U rezervoaru može biti 4 000 do 9 000 litara vode. To 
ovisi o nosivosti šasije i motora. Na stražnjem dijelu ugrađena je 
centrifugalna pumpa, a u spremnicima se nalaze cijevi, hidrantski 
nastavak, mlaznice, razdjelnice i druga oprema. 


Vatrogasno navalno vozilo 


Vatrogasno navalno vozilo u prednjem dijelu ima prostor za smje- 
štaj 7 vatrogasaca, a u stražnjem dijelu rezervoar vode, centrifugalnu 
pumpu, a u spremnicima je sva ostala oprema za rad jednog vatroga- 
snog odjeljenja. Na krovu su ljestve. 





SI. 25. Vatrogasno navalno vozilo 


Vatrogasno vozilo s prahom (»S«) 
Vatrogasno vozilo s prahom (»S«) na prednjoj strani ima kabinu 
za tri vatrogasca a iznad kabine bacač praha. Na stražnjem dijelu je 


rezervoar od 2 000 kg praha, a u spremnicima na bočnim stranama 
nalaze se cijevi i mlaznice za prah. 


Vatrogasne automobilske ljestve 


Vatrogasne automobilske ljestve mogu doseći visinu oko 30 m, 
ali ima i dužih — za visine i do 80 m. Upotrebljavaju se za ulazak 

U više katove. Pomoću elektrohi- 
drauličnog sistema izvlače se na 
potrebnu duljinu. 





S As 
Le“ SI. 26. Vatrogasne automobilske ljestve 

VATROGASNA TAKTIKA 


Vatrogasna taktika posebna je znanstvena disciplina namijenjena 
teoriji i praksi gašenja požara. Svrha je vatrogasne taktike da se uz 
najpovoljniju organizaciju gašenja, način i vještinu djelovanja vatroga- 
saca pri gašenju požar svlada što brže, uz što manju materijalnu štetu 
i judske gubitke. 


Razina dostignuća suvremene taktike temelji se na dosadašnjem 
iskustvu u gašenju, te na stupnju razvitka onih disciplina koje objašnja- 
vaju ponašanje vatre, njezino sprečavanje i gašenje (kemija, fizika, 
građevinski materijali i drugo). 


ko*o* 


Premda je gašenje požara zakonska i moralna obaveza svakog 
pojedinca, svladavanje požara češće će zahtijevati akciju više ljudi, 
pri čemu treba doći do izražaja organiziranost i složan timski rad. | 
oni koji nisu vatrogasci danas su na takvom stupnju kulture da poznaju 
osnovne uzroke požara, opasnosti od požara, sredstva i osnovnu 
opremu za gašenje. Stoga je razumljivo da požare ne gase samo 
vatrogasci, već i svi građani. 


Razvoj požara 


Svaka goriva tvar ima svoja osnovna fizikalna i kemijska svojstva 
koja joj omogućuju različito ponašanje u vatri. 

Stupanj razvoja požara zavisit će od: 


— agregatnog stanja tvari 

— energetske vrijednosti tvari koja gori 

— stupnja toplinskog stanja okoline 

— pristupa zraka (kisika) 

— veličine prostora gdje je tvar počela gorjeti 
— vjetra, ako je požar na otvorenom 

— karakteristika građevine. 


Požare možemo prema mjestu nastajanja podijeliti na unutrašnje, 
vanjske i mješovite, a po intenzitetu na male, srednje, velike i vrlo 
velike. 


Veličina požara određuje se prema kapacitetu snaga koje se tom 
požaru mogu suprotstaviti. Smatra se da je mali svaki požar koji može 
pogasiti pojedinac ili manja grupa. Požar srednje veličine je onaj kad 
je za gašenje potrebno angažirati 10 do 20 vatrogasaca (tj. jedno ili 
dva odjeljenja). Veliki je požar onaj koji zahtijeva akciju većih vatroga- 
snih jedinica (čete ili brigade). Posebno valja istaći da se kod osobito 
velikih požara, koji nastaju za vrijeme elementarnih nepogoda ili ratnih 
uvjeta, u gašenje uključuju jedinice civilne zaštite i JNA. 


koko 


Obično se kod srednjih i većih požara pozivaju u pomoć vatroga- 
sne profesionalne ili dobrovoljne jedinice. Za pozivanje profesionalnih 
vatrogasnih jedinica određen je broj telefona 93 koji vrijedi u cijeloj 
SFRJ. 





U SLUČAJU 
POŽARA 


Ga 


SI. 27. U slučaju požara nazovite telefon broj 93 

U telefonskom pozivu vatrogascima treba uputiti sljedeće podat- 
ke: 

— što gori 

— točnu adresu 

— broj telefona s kojeg se dojavljuje i 

— vlastito ime i prezime. 


Nakon upućena poziva treba počekati provjeru tražene pomoći, 
a zatim dolazak vatrogasaca te im iznijeti osnovne podatke o požaru. 


ko*ko* 


Na selu zbog vjetra iskre mogu izazvati požar na susjednim objek- 
tima iako su udaljeni i do 150 m. To nameće potrebu mobilizacije 
većih vatrogasnih snaga za gašenje požara i brz dolazak na mjesto 
požara. 


SMJER VJETRA 
a 









= pl jb kk 
= KE) DD 
 mma mo ir 





KE) 


" 
s.«. sasa» TI Banata... . ii 
—_—— 


SI. 28. Širenje požara na selu 


Kod požara šuma srednje veličine širenje požara je brzo i zahti- 
jeva mobilizaciju većih vatrogasnih snaga i svih organiziranih sposob- 
nih građana. Vatrena stihija može se zaustaviti samo na širokim pro- 
sjecima koji se rade prije izbijanja požara. Požar šume može ugroziti 
objekte u šumskom području (lugarnice, planinarske domove, odma- 
rališta, lječilišta i dr.), ali i seoska domaćinstva koja se nalaze u 
neposrednoj blizini. 

SI. 29. Gašenje požara vodom iz naprtnjače : > Mi di Gi : 
U zgradama se požar može širiti po svim unutrašnjim putovima, 


Požar u prvom katu nekog objekta u početnoj se fazi razvija u tj. horizontalno i vertikalno. Širi se i s vanjske strane, ali samo u gornje 
prostoru koji je omeđen vatrootpornim pregradama. Takav slučaj na- katove s obzirom na manju specifičnu težinu toplog zraka. Svi takvi 
zivamo razvojem požara na požarnom sektoru. slučajevi obavezno zahtijevaju da se spriječi sirenje požara horizon- 


talno i vertikalno. 


AP |I 





Često pregrade s najvećom vatrootpornošću nisu u stanju neogra- 
ničeno odolijevati i požar se može širiti horizontalno i u druge prosto- 
rije. 

Upute za gašenje požara pomoću ručnih ili prijevo- 
znih vatrogasnih aparata 


S obzirom na ograničene količine sredstava za gašenje, vatroga- 
sni aparati se moraju upotrijebiti odmah nakon izbijanja požara. Prema 
vrsti i veličini treba odabrati pravi tip i veličinu aparata. Gasiti treba 
mirno i sabrano, ali brzo. 


Mlazom vode gasi žarište požara, odnosno počni s gašenjem s 
ruba požara prema kraju u cikcak ili kružnoj liniji u pravcu vjetra. Visoki 
predmeti gase se odozdo prema gore u uzlaznoj cikcak-liniji. 


Mlaz pjene usmjeri u pravcu vjetra tako da pjena razlijevanjem 
po površini prekrije zapaljenu tekućinu. Kod požara na tlu pomoću 
jednog aparata ili više njih prekrij površinu slojem pjene i pazi da se 
požar ne proširi. 


CO. se najuspješnije primjenjuje za gašenje u zatvorenim prosto- 
rijama. Kod manjih površinskih požara treba gasiti u smjeru vjetra 
prekrivanjem površine oblakom CO-. 


SI. 33. Gašenje požara mlazom vode 

Pri gašenju prahom ili halonom gasi u smjeru vjetra od prednje 
strane prema stražnjoj. U pravilu gasi odozdo prema gore (iznimno 
pri istjecanju tekućine odozgo prema dolje). Pri gašenju požara teku- 
ćina mlazom praha ili halona treba u najkraćem roku prekriti cijelu 
površinu. 


gl. 34. Gašenje požara pjenom 














SI. 35. Gašenje požara sa CO, 

SI. 36. Gašenje požara prahom ili halonom 


Kod početnih požara većeg opsega bolje je upotrijebiti više apa- 
rata odjednom nego jedan za drugim. Nakon gašenja požara obustavi 
izbacivanje praha ili halona kako bi se preostalom količinom mogao 
ugasiti eventualno zaostali požar, odnosno spriječiti njegovo ponovno 
izbijanje. 

Gašenje požara 


Vatrogasci pri gašenju požara upotrebljavaju tri oblika mlaza vo- 
de: puni, raspršeni ili kombinirani mlaz vode. 


U praksi je poznata vodena magla i vodena para koje se koriste 
u posebnim slučajevima. 


Pomoću univerzalne mlaznice mogu se dobiti sva tri mlaza. Puni 
mlaz upotrijebit će se najčešće na otvorenom prostoru gdje se ne 
može nanijeti velika šteta i gdje je potrebna što veća udaljenost od 
požara s obzirom na pomanjkanje odgovarajuće osobne zaštite od 
visoke temperature. 





SI. 38. Puni, raspršeni i kombinirani mlaz vode 


Raspršeni mlaz se primjenjuje za gašenje u zatvorenom prosto- 
ru, zatim gdje ima prašine, odnosno kod tekstilnih prediva, stočne 
hrane, slame i sl. On se koristi i za hlađenje boca s plinom i posuda 
sa zapaljivim tekućinama. Kombinirani mlaz upotrebljava se kad je 
potrebna osobna zaštita od isijavajuće topline. Zaštita se postiže ras- 
pršenim dijelom, a punim mlazom požar se gasi s veće udaljenosti. 


Prije ulaska u prostoriju radi gašenja požara mora se cijev napuniti 
vodom do mlaznice. Vrata treba polako i oprezno otvarati. Zaklon se 
uzima iza zida ili vrata. Kada se uoči pravo stanje, ulazi se u prostoriju 
radi gašenja. Ako je potrebno, oblači se zaštitno odijelo i stavlja za- 
štitna maska, a ponekad se primjenjuje i izolacijski aparat. 

SI. 39. Otvaranje vrata i ulaz u požarom zahvaćenu prostoriju 


U prostoriju ne smije ulaziti jedan vatrogasac, nego uvijek 
dvojica radi pružanja međusobne pomoći ako im zatreba. U unutra- 
šnjosti se mora hodati što niže i uvijek u blizini vanjskih zidova i 
prozora. Takvo kretanje omogućuje da se izbjegne ugljik-monoksid 
koji je lakši od zraka, a djelomično se izbjegava i topli zrak čija je 
specifična težina manja od one hladnoga. 





SI. 40. 

Požar se može gasiti dvama ili trima mlazovima. Jedan ras- 
pršeni mlaz upotrebljava se za gašenje, a drugi za zaštitu i sprečava- 
nje širenja požara prema gore. U prostoru ispod požara može se 
umjesto mlaza postaviti vatrogasac s brentačom. U oba slučaja po- 
trebno je 9 vatrogasaca za izvođenje akcije. 


đ 


Nim 
soli h 

SI. 42. Kombinirana vatrogasna akcija 


U kombiniranoj vatrogasnoj akciji (navali) vatrogasci djeluju 
S unutrašnje i vanjske strane. Vanjska navala preko ljestava raste- 
gača gasi i lokalizira požar. Unutrašnjom navalom vatrogasci spreča- 
Vaju da se vatra proširi u donje prostorije. Pri gašenju krovnih konstruk- 

cija primjenjuje se raspršeni mlaz vode, a treba paziti na eventualne 
štete. Voda može prodrijeti u donje prostorije i zbog toga treba evakui- 
rati robu, uređaje, namještaj i dr. 

Prije gašenja manjeg objekta, gdje u neposrednoj blizini prolaze 
električni vodovi zračnim putem, najprije treba isključiti električnu 
struju. Pomoću posebnog alata moraju se rezati električne žice ako 


se električna struja ne može isključiti na obližnjoj trafo-stanici. Elek- 


trični vodovi mogu pregorjeti, pasti na tlo i time, ako su pod naponom, 
ugroziti sve prisutne. 


Kada se za gašenje požara šume ne može dopremiti voda, u tom 
se slučaju gasi metlanicama, lopatama, zelenim granjem, pravljenjem 
prosjeka, sjekirama, pilama i sl. 


Ponovimo, zapamtimo i recimo drugima! 
Vatra se može izazvati različitim izvorima paljenja: 
e Plamenom šibice, upaljenim plinom na štednjaku, plamenom iz 
peći ili, ukratko, otvorenim plamenom. 


e Pri paljenju upaljača za cigarete, izbacivanju dima i gareža iz 
lokomotive, udaranju metalnim predmetima po betonu, paljenju 
petardi ili uključivanju električnih prekidača, pojavljuje se iskra. 


e Upaljena cigareta, upaljeno glačalo, vruća peć, žeravica i druga 
užarena tijela također su izvori paljenja. 


e Električna struja može biti izvor paljenja kada nastane »kratki 
spoj« i pojavi se plamen. 


e Neki materijali, na primjer ugljen u većim naslagama, mogu se 
zagrijavati tako dugo dok se ne zapale sami od sebe pa to 
nazivamo samozapaljenjem. 


e Neke prirodne pojave, kao što su grom i jako sunce, mogu 
zapaliti gorive tvari pa se također ubrajaju u izvore paljenja. 


52 


Čime se požar može ugasiti? 


Požar se može ugasiti na više načina, već prema tome što gori. 
Ako gore krutine, kao što su papir, drvo, tekstil, ugljen, tada požar 
možemo ugasiti vodom. Voda gasi ohlađivanjem jer rashlađuje 
predmete koji gore pa se oni ugase. 


Ako gore zapaljive tekućine, odnosno pare zapaljivih tekućina, 
kao što su benzin, ulje, petrolej, tada nastali požar ne možemo 
ugasiti vodom. 


Voda je teža od zapaljivih tekućina pa bi potonula na dno, a 
na njezinoj površini vatra bi gorjela i dalje. Zato se požari 
zapaljivih tekućina gase vatrogasnim aparatima u kojima 
se nalazi pjena, prah, ugljik-dioksid ili halon. Sva ova sred- 
stva djeluju ugušujuće jer prekrivaju zapaljenu površinu i spre- 
čavaju pristup zraka. Vatra se bez zraka uguši, kao što bi se 
i čovjek ugušio kada bi ostao bez zraka. 


Ako se zapale električne instalacije ili električni aparati, gase 
se istim sredstvima kao i zapaljive tekućine, ali nikad vodom 
ili pjenom u kojoj također ima vode, jer voda provodi električnu 
struju. 


Požar se može gasiti i drugim priručnim sredstvima, kao što: 
su zemlja, pijesak i različiti pokrivači. , 


Što treba učiniti u slučaju požara? 


panici 
e& 
& 
e 


U slučaju požara, kao i ostalih opasnosti, ne smijemo se prepustiti 


. Treba: 


isključiti plinske i električne vodove 

pokušati gašenje pomoćnim sredstvima 

odstraniti lakozapaljive materijale 

pozvati vatrogasce ako niste u mogućnosti ugasiti požar 
zatvoriti vrata i prozore da se požar ne proširi i razbukti 

na vrijeme napustiti prostorije (niz stepenice držeći se zida i sl.). 

Mjere zaštite pri gašenju požara 


Najčešće su nezgode koje se mogu dogoditi pri gašenju početnih 
požara ranjavanje, opekline, prijelomi, ozljede agresivnim kemikalija- 
ma, trovanje i ozljede zbog djelovanja električne struje. 


Prvo i najvažnije pravilo u takvim slučajevima neka bude za sva- 


koga: Treba sačuvati hladnokrvnost, prisutnost koncentracije i odmah | 


učiniti sve što je najsvrsishodnije kod prve pomoći unesrećenima, ali 
tražiti i liječničku pomoć. 

Da bi se postigla određena sigurnost pri gašenju početnih ili 
manjih požara, potrebno je: 


pridržavati se uputa o rukovanju aparatima za gašenje početnih 
požara 


— provoditi maksimalnu opreznost i ozbiljnost 

— čuvati oči, usta, nos, lice, ruke i noge 

ustanoviti da li se požar dogodio u radiološkoj sredini 
paziti na električnu struju. 

EVAKUACIJA | SPASAVANJE 


Evakuacija je brzo i organizirano izlaženje iz ugrožena prostora na 
sigurno mjesto. Sigurno mjesto može biti dio zgrade koji nije zahvaćen 
požarom, slobodno zemljište pred zgradom, ulica i sl. Evakuacija se 
provodi u slučaju opasnosti, na primjer požara, eksplozije, elementarne 
nepogode (potres, poplava, orkanski vjetar, odronjavanje zemljišta) i sl. 
Pri pojavi iznenadnih opasnosti u osoba koje su ugrožene pojavljuje se 
panika. To je, zapravo, strah pred opasnošću koju ne možemo ili ne 
znamo svladati. Da bismo svladali takav strah pred nepoznatim opasno- 
stima, valja povremeno u školama provoditi takve pokusne uzbune da 
na znak uzbune svi učenici pod vodstvom svojih nastavnika napuste 
učionice, kako bi to mogli učiniti i u slučaju stvarne opasnosti. 


Osnovne opasnosti upoznali smo već u dijelu za mlađe pionire. Što 
bi se, međutim, dogodilo i kako bismo se mi ponašali da nas te opasnosti 
zateknu i na nekim drugim mjestima, a ne u školi? Postupci i radnje pri 
evakuaciji vrijede za sve zatvorene prostore (unutrašnjost objekata), 
bez obzira na vrstu objekta. 


Što učiniti ako primijetimo osobu koja je u dodiru sa žicom pod 
naponom struje? Naša pomoć trebala bi se sastojati od dva dijela: 


— ozlijeđenog treba što prije isključiti iz kruga električne struje 
— ako ozlijeđeni ne diše, valja primijeniti oživljavanje. 
Najjednostavniji postupak je, ako je to moguće, isključiti struju. U 


protivnom se moramo poslužiti drvenim štapom ili daskom. Valja stati 

jn 


na gumeni ili porculanski predmet, na staklo, suhu dasku ili na hrpu 
suhog papira te odgurnuti žicu s unesrećenoga ili unesrećenoga odgur- 
nuti od žice. 


Kada osobe ne mogu same pravovremeno napustiti prostor u 
objektu koji je ugrožen nekom opasnošću, treba poduzeti akciju spasa- 
vanja. U odnosu prema objektu ugrožene osobe možemo spasavati sa 
tri karakteristična mjesta: 


— s visine 
— iz prizemnih prostora 
— iz dubina. 


Najjednostavnije je spasavanje iz prizemnih prostora kada su osobe 
neozlijeđene. Ozlijeđene treba iznositi jer se sami ne mogu kretati. 
Mnogo su složenija spasavanja iz dubina i visina. 


Spasavanje osoba s visina ograničeno je zbog domašaja sprava 
Koje služe u tu svrhu. 





SI. 43. Rad s otvorenom spusnicom 

SI. 44. Skok u uskočni zračni jastuk 


Sprave za spasavanje s visina koje se danas koriste jesu: 


zatvorena i otvorena spusnica 

uskočni zračni jastuk 

uskočnice 

košare za spasavanje obješene o helikopter 
vatrogasne automobilske ljestve 


hidraulična zglobna platforma 
elastična čarapa i sl. 


Ima slučajeva kada se naročito ugrožene osobe spasavaju same, 
ne čekajući vatrogasce. Pri tome se koriste razna priručna sredstva, na 
primjer užad, mornarske ljestve, plahte i sl. 


Ako ugrožene osobe želimo spasiti, moramo ustanoviti: 


— gdje se nalaze 
— koliko ih ima i u kakvom su položaju 
— kojim putovima ih možemo spasiti. 


Za spasavanje ljudi s visina koriste se, prije svega, stubišta u zgra- 
dama, ako nisu urušena i zatrpana. Mogu se upotrijebiti i požarne ste- 


 penice ako postoje. U svim ostalim slučajevima koristi se oprema za 


spasavanje. Onesviješteni, nemoćni, bolesni i djeca spasavaju se ili 


57 












hm 


SI. 45. Vatrogasac prenosi ozli- SI. 46. Držanje ozlijeđenoga pri 
jeđenoga prenošenju 





pomoću nosila, užadi i ljestava ili, ako se to može, iznošenjem na 
rukama. 


U slučaju prometne nesreće i potonuća automobila ili autobusa u 
vodu, bez panike treba pričekati da vozilo sjedne na dno, a zatim otvoriti 
prozor i isplivati na površinu. Kada se dogodi nesreća na prometnici i 
izbije požar, prvo ćemo ručnim aparatima ili priručnim sredstvima poga- 
siti vatru i spasavati osobe. 


U vagonu jurećeg vlaka požar treba pokušati gasiti ručnim vatroga- 
snim aparatima. Ako ne uspijemo pogasiti požar, vlak treba zaustaviti i 
bez panike ga napustiti. 


Naročito je složeno spasavanje u objektima gdje se okuplja više 
ljudi (robne kuće, kazališta, kina, disko-klubovi i sl.). | ovdje je najvažnije 
ostati sabran i što prije i bez panike napustiti ugroženi prostor. Mora se 
posebno paziti da pri tom ne dođe do panike, guranja i rušenja na 
izlazima. 


58 


VATROGASNE VJEŽBE 


Vatrogasne vježbe, odnosno rad s tlačnim cijevima, osnovna 
školska vježba s jednim ili dva mlaza vode (Ili 1/a i vježba vatroga- 
snog odjeljenja uz upotrebu hidranta V/1), izvode se prema Priruč- 
niku o natjecanjima vatrogasnih jedinica i Pravilima za praktičnu 
obuku vatrogasnih jedinica u izdanju Vatrogasnog saveza Hrvat- 
ske. Ovdje donosimo samo prikaz rada s ljestvama prislanjačama. 


Rad s ljestvama prislanjačama 


Ljestve prislanjače pripadaju u red prenosivih vatrogasnih ljestava. 
Koriste vatrogascima za vanjsko ulaženje u objekt, ili kao pomoć pri 
spasavanju ugroženih osoba iz nižih katova pomoću nosila. Izrađene 
su od jasenova drveta s prečnicima od smreke. 


Za rad s ljestvama prislanjačama potrebno je odjeljenje s pet vatro- 
gasaca. Njihove su funkcije: 
1. komandir odjeljenja 
vođa navalne grupe (N.) 
član navalne grupe (N2) 
vođa vodne grupe (V.) 
član vodne grupe (Vz). 


mao 


Ljestve do objekta donose navalna i vodna grupa prenoseći ih na“ 


ramenu tako da vodna grupa bude bliže objektu a navalna grupa dalje. 


Komandir odjeljenja postavi se tako da ima dobar pregled cijele situacije. 

i Da bi ljestve mogli podignuti, članovi navalne grupe moraju ih podu- 
prijeti o neku čvrstu podlogu ili, ako nema takve podloge, donji kraj 
ljestava mogu nogama podupirati članovi vodne grupe. 


Navalna grupa tada podiže ljestve na komandu komandira: »PRI- 
SLANJAČU PODIŽI!« 


Pošto su ljestve podignute, naslanjaju se gornjim dijelom na objekt 
na komandu: »LJESTVE PRISLONI!« 

Donji kraj ljestava odmiče se od objekta tako da su ljestve prislo- 
njene na objekt. Vodna grupa ostaje kraj donjeg kraja ljestava, a navalna 
se penje na komandu komandira: »PENJI SE!« 


Vođa navalne grupe ulazi u objekt na komandu: »ULAZI!«, a član 
navalne grupe ostaje na ljestvama ili i on prema potrebi ulazi u objekt 
na istu komandu. 


Pri penjanju po ljestvama krećemo se tako da istovremeno pomi- 
čemo desnu ruku i lijevu nogu, pa onda obrnuto, lijevu ruku i desnu 
nogu. Pri tom prečnike hvatamo rukama tako da je palac uvijek ispod 
prečnika, a ostali prsti iznad. 


Nakon završena rada u objektu slijedi silaženje, spuštanje i pospre- 
manje ljestava. | 


Ljestve se spuštaju tako da se prislone uz objekt; na donjem dijelu 
se podupru o čvrstu podlogu, navalna grupa pridržavajući ih ispruženim 
rukama polako spušta na zemlju. Pospremanje ljestava obavljaju svi 
zajedno, navalna i vodna grupa, dizanjem na rame i odnoseći ih u 
spremište ili na vozilo. 

NASTAVNI PLAN | PROGRAM ZA STARIJE PIONIRE 
VATROGASCE* 


Nastavni sadržaji (cjeline-teme-teze) Teoretska Praktičan 
nastava | rad — vježbe 


1 


1. UVODNI SAT 
— Uloga i značaj zaštite od požara u sistemu 
društvene samozaštite i općenarodne obrane 


2. ORGANIZACIJA I POVIJEST 
VATROGASTVA 
— Razvoj vatrogastva u svijetu i kod nas 
— Organizacija vatrogastva u našoj zemlji 
(organizacija i organi, društva, pionirske i 
omladinske formacije, savezi, članstvo, 
funkcije, činovi i formacije) 


3. GORENJE I GAŠENJE 
— Osnovni pojmovi o gorenju (gorive i nego- 
rive tvari, uvjeti gorenja, gorenje tvari) 
— Osnovni pojmovi o gašenju (načini gašenja 
požara, sredstva za gašenje: voda, prah, 
pjena, haloni, ugljik dioksid) 


4. SPRAVE | OPREMA ZA GAŠENJE 
— Osobna vatrogasna oprema 
— Kolektivna vatrogasna oprema 
— Aparati za gašenje početnih požara 
— Pribor i oprema za spašavanje 
— Vatrogasna vozila 


5. OSNOVE VATROGASNE TEHNIKE 
— Definicija požara, razvoj i klasifikacija 
požara 
— Taktička primjena sredstava za gašenje 
— Gašenje požara plinova i para 
— Gašenje požara električnih instalacija 
— Gašenje požara krutih tvari 





* Nastavni plan i program za starije vatrogasce pionire objavljen je u časopisu »Suvre- 
meno vatrogastvo« Vatrogasnog saveza Hrvatske br. 5/6 1982. godine i u »Vjesniku« 
Republičkog komiteta za prosvjetu, kulturu, fizičku i tehničku kulturu SR Hrvatske br. 
5 od 6. ožujka 1984. godine. 

6. EVAKUACIJA | SPAŠAVANJE 
— Postupak evakuacije i spašavanja 
— Karakteristične opasnosti i povrede od to- 
pline, otrovnih plinova, urušenja, električne 
struje, eksplozije, mehaničkih povreda 


7. STROJEVO PRAVILO — PRAKTIČNE 

VJEŽBE 

— Postrojavanje, marširanje i pozdrav 

- Rukovanje aparatima za gašenje početnih 
požara 

- Rukovanje priručnim sredstvima za gašenje 
požara 

— Školska vježba Ill/1/a 


8. OPASNOSTI OD POŽARA | MJERE 

ZAŠTITE 

— Izvori i uzroci nastajanja požara na primje- 
rima u praksi u zatvorenom i otvorenom 
prostoru (škola, domaćinstvo, poljopriv. 
dobro, kamp, šuma i sl.) 

— Mjere zaštite od požara u zatvor. i otvor. 
prostoru i kod specifičnih izvora (škola, 
domaćinstvo, poljoprivredno dobro, kamp, 
šuma i sl.) 


UKUPNO 

